钦定古今图书集成/明伦汇编/闺媛典/第109卷 > 皇清十五 > 赵云峰妻吕氏〈王氏附〉
## 钦定古今图书集成/明伦汇编/闺媛典/第109卷 > 皇清十五 > 赵云峰妻吕氏〈王氏附〉

按《曲沃县志》：吕氏，赵云峰妻。家贫，无子女。夫亡，设两棺，欲以身殉。邻妇劝云：“死必累我家。” 氏即投牒本县，祈无累邻人。令亦批劝不听。会姻戚设祭其夫，氏得间自缢死，面色如生。同时有帽工曹应志妻王氏，其死事与此略同，邑人称为“双烈。”